
Padu y Muznah gusta wak nubia. 


"Bo tabata sa cu bo nomber ta bin di e nubianan? Muznah ta nifica e nubia cu ta carga awasero, " 
Padu ta bisa. 

Tin asina hopi forma den e nubianan - un bloemkool, un mustashi, 
un luna creciente. 


Muznah ta ripara un cu tin forma di cacho. "E tin un nanishi asiiina 
grandi!" 

















"Bo ta mira e nubia ey? Mi conoce un bestia cu ta parc'e", Padu ta bisa. 


"Berdad?", Muznah ta puntra tur entusiasma. 

"E yama bayena y e ta biba den ocean." 


"Conta mi mas!", Muznah ta bisa. 


"Wel, tin hopi tipo di bayena, pero e grandura di e nubia aki ta haci 
mi corda e bayena blauw. E bayena blauwta e bestia mas grandi 
cu a yega di biba na mundo, mucho mas grandi cu un dinosaurio 
y hopi, hopi mas grandi cu un olifanti", Padu ta bisa. 








"E ta asina grandi cu bo lo por sinta den su curason", Padu ta splica. 

"E nanishi di bo cacho ta bayendo", Padu ta hari. 
"Por ta e nanishi no gusta e cacho mas", Muznah ta hari kikiki. "Oy! El a cuminsa zweef bay na e 


nubia di e bayena. Kico e bayena ta haci cu un nanishi? Pisca mester tin caicay, no un nanishi pa 
hala rosea bou di awa." 

"Esey ta berdad pa un pisca. Pero e bayena blauw no ta un pisca. Eta hala rosea, kiermen e tin un 
nanishi", Padu ta bisa. 


"Elo mester tin e nanishi mas GRANDI di mundo! Con e ta haci hala rosea, si e ta biba bou di 


awa?" 





"Bayena ta hopi special", Padu ta splica. "Nan ta hala rosea na superficio di lama." 


"00000000... kiermen e bayena ta landa riba su lomba?", Muznah ta puntra. 








"Bo tin hopi fantasia, Muznah!", Padu ta hari. E nanishi di e bayena ta riba su lomba!" 

"Ta asina cu", Padu ta bisa, 
"e zonido di un bayena cu ta 
hala rosea bo por tend'e di 
hopi, hopi leu. E bayena ta 
hala rosea, bay bou di awa, 
bin ariba bek y ta haci 
PFFFFFFFFFFFFFFFFFFFFF. 
Cada rosea ta crea un fontein 
riba e bayena su nanishi." 

Muznah ta keda wak e nubia di e bayena. "E bayena cu e nanishi riba su lomba ta bin den nos 


direccion, Padu!" 
Muznah ta bay drumi riba su lomba cu su brasanan tapa manera hala di pisca. Mientras e ta 


zwaai su brasanan, Muznah ta grita: "Mi tambe ta un bayena... 

...PFFFFFFFFFFFFFFFFFFFFFFFFFFFFFFFFFFFFFF, hallo bayena!" 

Observacion di bayena! 


Aki ta sigui algun cos interesante pa sa 
tocante bayena. 


Bayena tin diferente forma y tamaĥo, y ta biba 
den tur e oceannan di e planeta. 


Nan ta hasta saca fontein cu nan rosea den 
diferente forma y tamaĥo! Cientifico cu ta 

studia nan por distingui e bayenanan for di 
otro door di observa con nan ta hala rosea. 

Bayena blauw no tin djente. Na luga di esey, 
nan ta come bestia hopi chikito door di guli 
un cantidad grandi di awa y despues nan ta 
filter e bestianan den nan plachinan di balein. 


Nan ta mamifero, loke ta nifica cu nan ta haya 
baby, mescos cu nos. Nan baby yama bishe. E 
bishenan ta landa cu nan mama aĥanan largo 
pa siĥa tur e sabiduria cu nan tin mester pa 
biba feliz den e oceannan. 

Pasa e liña 


Den zomer, un bayena mama cu su bishe ta bay na e regionnan 
polar, caminda tin mas cuminda. Den winter, ora cu e lamanan 
polar vries, nan ta bay na e zona tropical. Bayena cu ta biba den e 
hemisferio zuid nunca ta crusa bay esun nort. Esnan cu ta biba 
panort nunca ta crusa bay pazuid. Mirando cu e equator no ta un 
liña di berdad den e oceannan, ta e bayenanan so sa dicon nan no 
ta pas'e! Hasta cu tur nos tecnologia, ainda nos no sa con nan ta 
hacie. 

Bayena na cielo 
(Pa pia mento (Aru ba)) Bin cu Padu cu Muznah riba nan expedicion pa wak nubia y 


sambuya den ocean pa siña tocante bayena blauw. 


This is a Level 3 book for children who are ready to read on their own. 

